CELEX: 32021D0919
Language: el
Date: 2021-06-07 00:00:00
Title: Απόφαση (ΚΕΠΠΑ) 2021/919 του Συμβουλίου της 7ης Ιουνίου 2021 που τροποποιεί την απόφαση (ΚΕΠΠΑ) 2018/1939 σχετικά με τη στήριξη της Ένωσης προς την επίτευξη καθολικής ισχύος και την αποτελεσματική εφαρμογή της Διεθνούς σύμβασης για την εξάλειψη πράξεων πυρηνικής τρομοκρατίας

8.6.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 201/27
               
            
         ΑΠΟΦΑΣΗ (ΚΕΠΠΑ) 2021/919 ΤΟΥ ΣΥΜΒΟΥΛΙΟΥ
         της 7ης Ιουνίου 2021
         που τροποποιεί την απόφαση (ΚΕΠΠΑ) 2018/1939 σχετικά με τη στήριξη της Ένωσης προς την επίτευξη καθολικής ισχύος και την αποτελεσματική εφαρμογή της Διεθνούς σύμβασης για την εξάλειψη πράξεων πυρηνικής τρομοκρατίας
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως τα άρθρα 28 παράγραφος 1 και 31 παράγραφος 1,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 10 Δεκεμβρίου 2018, το Συμβούλιο εξέδωσε την απόφαση (ΚΕΠΠΑ) 2018/1939 (1).
                  
               
                     (2)
                  
                  
                     Η απόφαση (ΚΕΠΠΑ) 2018/1939 προβλέπει περίοδο εφαρμογής 36 μηνών για τις δραστηριότητες που προβλέπονται στο άρθρο 1 αυτής από την ημερομηνία σύναψης των χρηματοδοτικών συμφωνιών που αναφέρονται στο άρθρο 3 παράγραφος 3.
                  
               
                     (3)
                  
                  
                     Στις 6 και 16 Απριλίου 2021 το Γραφείο των Ηνωμένων Εθνών για τον έλεγχο των ναρκωτικών και την πρόληψη του εγκλήματος, και το Γραφείο των Ηνωμένων Εθνών για την καταπολέμηση της τρομοκρατίας, αντιστοίχως, υπό την ιδιότητά τους ως εκτελεστικών οργανισμών, ζήτησαν την εξουσιοδότηση της Ένωσης για να παραταθεί η εφαρμογή της απόφασης (ΚΕΠΠΑ) 2018/1939 έως τις 30 Νοεμβρίου 2022 λόγω των συνεχιζόμενων προκλήσεων που προκύπτουν από την πανδημία COVID-19.
                  
               
                     (4)
                  
                  
                     Οι δραστηριότητες που προβλέπονται στο άρθρο 1 της απόφασης (ΚΕΠΠΑ) 2018/1939 μπορούν να συνεχισθούν χωρίς καμία επίπτωση επί των χρηματοδοτικών πόρων έως τις 30 Νοεμβρίου 2022.
                  
               
                     (5)
                  
                  
                     Η απόφαση (ΚΕΠΠΑ) 2018/1939 θα πρέπει επομένως να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το άρθρο 5 της απόφασης (ΚΕΠΠΑ) 2018/1939 αντικαθίσταται από το ακόλουθο κείμενο:
            
               
                  «Άρθρο 5
                  Η παρούσα απόφαση αρχίζει να ισχύει από την ημερομηνία της έκδοσής της.
                  Λήγει στις 30 Νοεμβρίου 2022.».
               
            
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Λουξεμβούργο, 7 Ιουνίου 2021.
            
               
                  Για το Συμβούλιο
               
               
                  Η Πρόεδρος
               
               F. VAN DUNEM
            
         
         
            (1)  Απόφαση (ΚΕΠΠΑ) 2018/1939 του Συμβουλίου, της 10ης Δεκεμβρίου 2018, σχετικά με τη στήριξη της Ένωσης προς την επίτευξη καθολικής ισχύος και την αποτελεσματική εφαρμογή της Διεθνούς σύμβασης για την εξάλειψη των πράξεων πυρηνικής τρομοκρατίας (ΕΕ L 314 της 11.12.2018, σ. 41).